Walter Mosley

Walter Ellis Mosley (født 12. januar 1952 i Los Angeles) er en framtredende afroamerikansk romanforfatter, særlig kjent for sine kriminalbøker. Han har skrevet en rekke bestselgende historisk krim med den hardkokte detektiven Easy Rawlins, en svart privatetterforsker og veteran fra den andre verdenskrig som lever i nabolaget Watts i Los Angeles.

Bibliografi

Personlig liv 
Mosley ble født i Watts i Los Angeles i California. Hans mor Ella (pikenavn Slatkin) var en polsk jøde som arbeidet som kontorassistent, og hans far Leroy Mosley (1924–2005), varen afroamerikaner fra Louisiana, leder for vaktmesterne ved en offentlig skole i Los Angeles. 

Mosley hadde arbeidet som kontorassistent i den segregerte amerikanske hæren under den andre verdenskrig. Hans foreldre forsøkte å bli gift i 1951, men til tross for at foreningen var lovlig i California ville ingen gi dem ekteskapskontrakt.

Som eneste barn har han tilskrevet sitt forfatterskap til «en tomhet i min barndom som jeg fylte opp med fantasier». For 9,50 dollar i uken gikk Walter Mosley på Victory baptistskole, en privat afroamerikansk grunnskole som holdt nyskapende undervisning i svart historie. Da han var 12 år gammel flyttet foreldrene fra South Central til et mer komfortabelt område i arbeiderklassestrøket vest for Los Angeles. Mosley beskriver sin far som en dypsindig tenker og historieforteller, en «svart Sokrates», og selv om hans mor ikke var overstrømmende, inspirerte hun ham i redskapene til å skrive, fylte hans verden med europeiske klassiskere fra Charles Dickens og Émile Zola til Albert Camus. Han likte også godt å lese Langston Hughes og Gabriel García Márquez. Han ble hovedsakelig oppfostret i en lite politisk familiekultur, til tross for at det var store etniske konflikter i Los Angeles på den tiden. Han kom senere til å bli mer politisk orientert og frittalende om de etniske ulikhetene i USA, noe som er konteksten i mange av hans skjønnlitterære bøker.

Mosley gikk gjennom en «langhåret hippi»-fase, drev rundt på Santa Cruz og i Europa. Han gikk på og hoppet av Goddard College, en liberal kunstskole i Plainfield i Vermont og fikk siden vitenskapsgrad i politikk ved en annen skole. Han oppga å forfølge en doktorgrad i politisk teori da han begynte å jobbe med datamaskiner. Han flyttet til New York i 1981 og møtte danseren og koreografen Joy Kellman som han giftet seg med i 1987. De ble separert ti år senere og skilt i 2001. 

Mens han arbeidet for Mobil Oil tok han et skrivekurs ved City College i Harlem. En av hans lærere der var Edna O'Brien som ble hans mentor, og oppmuntret ham ved å si at «du er svart, jødisk med en fattig oppvekst, det er rikdommer der inne.» Han bor for øvrig fortsatt i New York.

Karriere 
Mosley begynte å skrive da han var 34 år og har skrevet hver dag siden, og utgitt per 2011 mer enn 33 bøker i en rekke kategorier, inkludert detektivromaner, generell skjønnlitteratur, afrofuturistisk science fiction, og politisk sakprosa. Han har ofte utgitt to bøker i året. Hans bøker har blitt oversatt til 21 språk. Hans direkte inspirasjoner er krimlitteraturen til Dashiell Hammett, Graham Greene og Raymond Chandler. Hans berømmelse tok av i 1992 da den daværende presidentkandidaten Bill Clinton, en fan av mordmysterier, navnga Mosley som en av hans favorittforfattere.

Han ble hovedsakelig kjent som en krimfofatter, men foruten hans krimbøker med Easy Rawlins og Fearless Jones, har han også skapt en gettofilosof kalt Socrates Fortlow, en «bluesroman», skrevet for teater og film, foruten hans angrep på kapitalismen i boken Workin' On the Chain Gang (2000). Han skapte mindre forlagshistorie i 1997 ved å gi manuskriptet til Gone Fishin til en liten uavhengig utgiver, Black Classic Press i Baltimore, drevet av et tidligere medlem av Black Panther Party, Paul Coates.

«Hans spørsmål er bedre enn hans løsninger,» skrev en anmelder i avisen USA Today om den politiske boken What Next, ved at Mosley er en som tror på den sokratiske metode, en som ikke nødvendigvis selv er en ekspert, men som framprovoserer dialog om vanskelige spørsmål.

To av hans bøker har blitt filmatisert. Hans første utgitte bok, Devil in a Blue Dress, ble grunnlaget for en film med samme tittel fra 1995 med Denzel Washington i hovedrollen. Verdenspremieren på hans første skuespill, The Fall of Heaven, ble satt opp på Playhouse in the Park i Cincinnati i Ohio i januar 2010. Han sitter i styret for Goddard College og har også sittet i styret for nasjonale bokpriser. I tillegg har han også sittet i styret for TransAfrica Forum, en forening som driver holdningskampanjer for å påvirke amerikansk utenrikspolitikk angående Afrika. Han har fått en rekke utmerkelser, blant annet blitt æresdoktor ved City College of New York. I 2016 ble han tildelt Mystery Writers of Americas Grand Master Award for en særlig utmerket karriere innen kriminallitteraturen.

Bibliografi

Detektivserien med Easy Rawlins 
 Devil in a Blue Dress (1990)
 A Red Death (1991)
 White Butterfly (1992)
 Black Betty (1994)
 A Little Yellow Dog (1996)
 Gone Fishin''' (1997)
 Bad Boy Brawly Brown (2002)
 Six Easy Pieces (2003)
 Little Scarlet (2004)
 Cinnamon Kiss (2005)
 Blonde Faith (2007)

 Detektivserien med Fearless Jones 
 Fearless Jones (2001)
 Fear Itself (2003)
 Fear of the Dark (2006)

 Detektivserien med Leonid McGill 
 The Long Fall (2009)
 Known to Evil (2010)
 When the Thrill Is Gone (2011)

 Science fiction 
 Blue Light (1998)
 Futureland: Nine Stories of an Imminent World (2001)
 The Wave (2005)

 Socrates Fortlow 
 Always Outnumbered, Always Outgunned (1997)
 Walkin' the Dog (1999)
 The Right Mistake (2008)

 Ungdomsbøker 
 47 (2005)

 Andre romaner 
 RL's Dream (1995)
 The Man in My Basement (2004)
 Walking the Line (2005), en lang novelle i Transgressions-serien
 Fortunate Son (2006)
 The Tempest Tales (2008)
 The Last Days of Ptolemy Grey (2010)

 Erotica 
 Killing Johnny Fry: A Sexistential Novel (2006)
 Diablerie (2007)

 Sakprosa 
 Workin' on the Chain Gang: Shaking off the Dead Hand of History (2000)
 What Next: An African American Initiative Toward World Peace (2003)
 Life Out of Context: Which Includes a Proposal for the Non-violent Takeover of the House of Representatives (2006)
 This Year You Write Your Novel (2007)
 Twelve Steps Toward Political Revelation (2011)

 Tegneserieromaner 
 Maximum Fantastic Four (2005), med Stan Lee og Jack Kirby

 Films og fjernsyn 
 Fallen Angels: Fearless (1995) (TV)
 Devil in a Blue Dress (1995)
 Always Outnumbered (1998) (TV)

Referanser

Litteratur 
 Berger, Roger A. (Sommer 1997): «‘The Black Dick’: Race, Sexuality, and Discourse in the L.A. Novels of Walter Mosley» i: African American Review 31: s. 281–94.
 Berrettini, Mark (Høsten 1999): «Private Knowledge, Public Space: Investigation and Navigation in ‘Devil in a Blue Dress’» i: Cinema Journal 39: s. 74–89.
 Fine, David, red. (1995): Los Angeles in Fiction: A Collection of Essays from James M. Cain to Walter Mosley, Albuquerque: University of New Mexico.
 Frieburger, William, (Høst-vinter 1996): «James Ellroy, Walter Mosley, and the Politics of the Los Angeles Crime Novel» i: Clues: A Journal of Detection 17: s. 87–104.
 Gruesser, John C., (2007): «An Un-Easy Relationship: Walter Mosley's Signifyin(g) Detective and the Black Community» i: Confluences: Postcolonialism, African American Literary Studies, and the Black Atlantic, Athens: University of Georgia Press, s. 58-72.
 Lennard, John, (2007): Walter Mosley, Devil in a Blue Dress, Tirril: Humanities-Ebooks, Genre Fiction Sightlines.
 Wesley, Marilyn C. (Våren 2001): «Power and Knowledge in Walter Mosley’s Devil in a Blue Dress» i: African American Review 35: s. 103–116.
 Wilson, Charles E., Jr. (2003 ): Walter Mosley: A Critical Companion, Westport, CT, & London: Greenwood Press, Critical Companions to Popular Contemporary Writers

Eksterne lenker 
 
 
  Riverhead Books, Walter Mosley's Publisher
  Powell Books interview of Walter Mosley
  Neuman, Johanna (2010): «The Curious Case of Walter Mosley». Moment.
  New Yorker profile: «Covering Mosley: The books of Walter Mosley», 19. januar 2004
  A radio interview with Walter Mosley, sendt på Lewis Burke Frumkes Radio Show 2. april 2011

Personer fra Los Angeles
Afroamerikanske forfattere
Krimforfattere fra USA
Dramatikere fra USA
Sakprosaforfattere fra USA
Science fiction-forfattere fra USA